b'\n_START_ARTICLE_\nBo\xc5\xbeidar Wolfand - Wolf\n_START_SECTION_\nOtro\xc5\xa1tvo\n_START_PARAGRAPH_\nWolf se je rodil v Trbovljah leta 1962 in pre\xc5\xbeivel mladostna leta v Zasavju, to\xc4\x8dneje v Hrastniku, kjer \xc5\xa1e sedaj \xc5\xbeivita njegova mama Marija in sestra Belinda. Kljub skromnim prihodkom sta mu star\xc5\xa1a omogo\xc4\x8dila za\xc4\x8detek glasbene kariere z nakupom instrumenov._NEWLINE_Nekaj let je obiskoval glasbeno \xc5\xa1olo kjer se je u\xc4\x8dil igranja na blok flavto in klarinet pri profesorju Jo\xc5\xbeetu Rusu.\n_START_SECTION_\nGlasbena pot\n_START_PARAGRAPH_\nskupina Plamen_NEWLINE_\xc5\xbde kot mlad glasbenik in pevec je zabaval ljudi na \xc5\xa1olskih prireditvah, veselicah in sobotnih plesih. Prvi ansambel Plamen je ustanovil skupaj s tremi prijatelji, Iztokom Slanj\xc5\xa1kom, Bojanom Klenov\xc5\xa1kom in Janijem \xc5\xa0alamonom, ki je zelo uspe\xc5\xa1en glasbenik in dirigirent Slovenskega voja\xc5\xa1kega orkestra \xc5\xa1e dandanes. Wolf se je v tej skupini kot bobnar nau\xc4\x8dil igrati razli\xc4\x8dne stile glasbe, ki so mu kasneje zelo pripomogli v njegovi karieri in se vedno rad spominja tega obdobja._NEWLINE_\xc5\xa0e kot osnovno\xc5\xa1olec je igral bobne tudi pri dveh lokalnih skupinah, \xc4\x8crni bliski in Akvamarinini, kjer je z igranjem na veselicah po Zasavju dobro zaslu\xc5\xbeil, nabiral znanje in glasbeno kilometrino._NEWLINE_skupina Obzorje_NEWLINE_Leta 1975 je igral kitaro in prepeval s skupino Obzorje, ki je bila zelo uspe\xc5\xa1na lokalna zasavska skupina. V skupini so igrali Edi Pap, o\xc4\x8de znanega mariborskega radijskega voditelja in pevca Sa\xc5\xa1ota Papa, Milivoj Trstenjak, Anita Greben in Milan... Tu se je vse za\xc4\x8delo... Skupina je na nate\xc4\x8daj za eno od priljubljenih oddaj RTV Ljubljana prijavila svojo pesem in dobila povabilo za prvo poskusno snemanje v njihovem studiju. Na \xc5\xbealost skupina ni imela ve\xc4\x8djega uspeha vendar so bili zadovoljni, da so imeli prilo\xc5\xbenost biti v pravem snemalnem studiju._NEWLINE_skupina Veter_NEWLINE_Leta 1978 je Wolf pristopil h glasbeni skupini Veter, ki je profesionalno igrala po no\xc4\x8dnih klubih v Sloveniji in v tujini. Kot kitarist in pevec je poskusil \xc5\xbeivljenje kot profesionalni glasbenik. Bilo je super vendar se je skupina kmalu zatem vrnila nazaj v Zasavje in za\xc4\x8dela igrati na lokalni sceni. Z Vetrom je Wolf nastopil na Melodijah morja in sonca v Portoro\xc5\xbeu s pesmijo Verjemi mi. Prvi posnetek te pesmi pa je bil narejen v \xc5\xbeivo na radiu Trbovlje._NEWLINE_SKUPINA SPLENDID_NEWLINE_Pot ga je vodila v Ljubljano kjer je nekaj mesecev iskal nov bend. Pridru\xc5\xbeil se je skupini, ki je igrala v no\xc4\x8dnem lokalu hotela Lev in kasneje skupaj s tremi \xc4\x8dlani tega benda ustanovil zelo uspe\xc5\xa1no show skupino Splendid. Skupina je profesionalno nastopala v takrat najbolj\xc5\xa1ih no\xc4\x8dnih lokalih (kot na primer v hotelih Lev, Slon in Ilirija v Ljubljani, v hotelu Maestozo v Lipici, na Bledu v Grand Hotelu, v hotelu Alp v Bovcu, Metropol v Portoro\xc5\xbeu, v hotelu Parencium v Pore\xc4\x8du idr.) \xc4\x8clani skupine so bili Peter Ogrinec na bobnih, Ivan \xc5\xa0alamon na klavijaturah in \xc5\xbdeljko Mev\xc5\xbeelj, ki se je kasneje pridru\xc5\xbeil skupini Rendez Vous na basu._NEWLINE_SKUPINA RENDEZ VOUS_NEWLINE_Skupino Rendez-Vous je ustanovil bobnar Miro \xc4\x8cekeli\xc5\xa1 leta 1983, ob razpadu skupine Hazard. Povabil je Wolfa k sodelovanju in kmalu po ustanovitvi benda so pod pokroviteljstvom \xc4\x90or\xc4\x91e Novkovi\xc4\x8da leta 1983 nastopili s pesmijo Oh ne Cherie na Jugoviziji v Skopju, kjer se niso uvrstili na Evrovizijo v Luxemburg. Takratna sestava skupine je bila: Bo\xc5\xbeidar Wolfand-Wolf (vokal), Goran \xc5\xa0arac (klaviature), Miro \xc4\x8cekeli\xc5\xa1 (bobni), \xc5\xbdeljko Mev\xc5\xbeelj (bas). Istega leta so izdali  plo\xc5\xa1\xc4\x8do, ki je do\xc5\xbeivela platinasto prodajo. Najbolj znani hiti so bili Oh ne Cherie, Goodbye Michelle in Prvi rendez-vous. Po velikanskem uspehu je sledila dolga in naporna turneja po Sloveniji v\xc4\x8dasih tudi s tremi koncerti na dan. Veliko je bilo tudi koncertiranja in sodelovanja na raznih prireditvah po Jugosloviji, ki so jih spremljali mnogi televizijski nastopi in snemanja mnogih video spotov, kljub temu, da so v teh \xc4\x8dasih video spoti predstavljali le majhen del televizijskega programa. Po letu in pol sodelovanja je Wolf zaradi nere\xc5\xa1ljivih nesporazumov zapustil skupino._NEWLINE_SKUPINA F+_NEWLINE_Po nekaj mesecih premi\xc5\xa1ljevenja kako naprej se je pridru\xc5\xbeil skupini F+ in z njimi kaj kmalu posnel pesem Modre Oci, ki jo je napisal Tadej Hru\xc5\xa1ovar. Pesem je takoj postala hit. Skupina je to poletno sezono igrala v Cavtatu na Hrva\xc5\xa1ki obali, kjer se ji je pridru\xc5\xbeila tudi pevka Helena Blagne. Tam je Wolf spoznal svojo \xc5\xbeeno Heleno s katero \xc5\xbeivi \xc5\xa1e sedaj._NEWLINE_SOLO KARIERA BO\xc5\xbdIDAR WOLFAND \xe2\x80\x93 WOLF_NEWLINE_V drugi polovici osemdesetih let je za\xc4\x8del s samostojno kariero. Nanizal je vrsto uspe\xc5\xa1nic, pisal pa je tudi za druge izvajalce pop glasbe. Njegova najve\xc4\x8dja hita sta vsekakor Kje si angel varuh moj in  Oh ne Cherie._NEWLINE_Je multiinstrumentalist, pevec, skladatelj in producent.'